HARBIY VA MUQOBIL XIZMATNING BELGILANGAN MUDDATLARINI O‘TAB BO‘LGAN ShAXSLARNI QUROLLI KUChLAR, ChEGARA VA IChKI QO‘ShINLAR SAFLARIDAN ZAXIRAGA BO‘ShATISh VA FUQAROLARNI MUDDATLI HARBIY VA MUQOBIL XIZMATGA NAVBATDAGI ChAQIRISh TO‘G‘RISIDA

“Umumiy harbiy majburiyat va harbiy xizmat to‘g‘risida” va “Muqobil xizmat to‘g‘risida” gi O‘zbekiston Respublikasi qonunlariga muvofiq Vazirlar Mahkamasi qaror qiladi:
 1. Harbiy va muqobil xizmatning belgilangan muddatlarini o‘tab bo‘lgan shaxslar O‘zbekiston Respublikasining Qurolli Kuchlari, chegara va ichki qo‘shinlari sarflaridan zaxiraga bo‘shatilsin.
 2. 1967—1976-yillarda tug‘ilgan, chaqiriq muddatini uzaytirish huquqiga ega bo‘lmagan O‘zbekiston Respublikasi fuqarolari 1994-yilning oktyabr-noyabr oylarida muddatli harbiy va muqobil xizmatga chaqirilsin.
 3. O‘zbekiston Respublikasi Mudofaa vazirligiga chaqiriluvchilarning harbiy xizmatga olinmagan resurslarini hokimiyatlar, vazirliklar, idoralar, korporatsiyalar, konsernlar, uyushmalar va tashkilotlar buyurtmanomalari bo‘yicha, chaqiriluvchining yashash joyidan qat’i nazar, mehnat resurslari cheklangan joylarda, shuningdek, qurilish, transport, aloqa, sog‘liqni saqlash, ijtimoiy ta’minot, kommunal va qishloq xo‘jaligi obyektlarida foydalanish maqsadida muqobil xizmatni o‘tash uchun yo‘llashga ruxsat etilsin.